**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 30. jūnijā

***Par*** ***ieceri izveidot piemiņas zīmi “Svešo varai spītējot” Radio ielā 1A, Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) priekšlikumu par ieceri izveidot piemiņas zīmi “Svešo varai spītējot”, kas ietver visas pretošanās, nepakļaušanās un drosmes izpausmes padomju okupācijas laikā simbolisku godināšanu un piemiņas iemūžināšanu Rīgas pilsētas publiskajā ārtelpā – Radio ielā 1A, Rīgā.

1. **Paredzētā darbības vieta:**
	1. **Objekta veids un kadastra apzīmējums:** Rīgas vēsturiskais centrs, UNESCO Pasaules mantojuma objekta teritorijā Radio ielā 1A, Rīgā (Valsts aizsardzības Nr. 7442).

**2.2.** **Objekta atrašanās adrese:** Radio ielā 1A, Rīgā.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izveidot piemiņas zīmi “Svešo varai spītējot” Radio ielā 1A, Rīgā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 15. jūnijā saņemta Rīgas domes Pieminekļu padomes 2022. gada 14. jūnija vēstule Nr. PP-22-16084-nd “Par piemiņas zīmes “Svešo varai spītējot” uzstādīšanu Rīgā, Radio ielā 1A”, kurai pielikumā pievienots:

1. Latvijas Okupācijas muzeja biedrības 05.04.2022. iesniegums Nr.20022/OM-15 ar pielikumiem uz 11 lpp.;

2. Rīgas domes Pieminekļu padomes 05.03.2021. sēdes protokola izraksts Nr.9#2 uz 2 lpp.;

3. Rīgas domes Pieminekļu padomes 5.04.2022. sēdes protokola izraksts Nr.10 # 2 uz 2 lpp.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Iecere ir plānota vietā, kur 1963. gada 5. decembra agrā rītā 22 gadus vecais students Bruno Javoišs uzvilka paša šūtu Latvijas karogu 76 metrus augstajā Rīgas radio tornī netālu no toreizējās pilsētas milicijas pārvaldes. 5. decembris bija oficiāli PSRS svētki — PSRS Konstitūcijas diena. Sakarā ar to tornī bija novietots Latvijas PRSR karogs, ko Bruno Javoišs nomainīja ar neatkarīgās Latvijas valsts simbolu. Iecere simboliski godinātu visas pretošanās, nepakļaušanās un drosmes izpausmes padomju okupācijas laikā.

Pretošanās okupācijas varām Latvijā izpaudās daudzās formās — gan bruņotā cīņā, gan nelegālu organizāciju veidošanā, gan sabotāžā, gan dažādās protesta akcijās. Latvijas karoga uzvilkšana publiskās vietās bija viena no raksturīgākajām metodēm, kas pretošanās ideju no pagrīdes iznesa publiskajā sfērā. Padomju okupācijas apstākļos sarkanbaltsarkanais karogs bija simbolisks un mobilizējošs atgādinājums par iespējām dzīvot citā realitātē, tādēļ tēlnieka K. Gulbja piedāvājums lakoniski un saturiski pilnīgi atklāj piemiņas zīmes ideju.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato notikuma vēsturiskais nozīmīgums, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 30. jūnija sēdes protokola Nr. 9 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU